CELEX: C2007/095/98
Language: da
Date: 2007-04-28 00:00:00
Title: Sag T-60/07: Sag anlagt den 23. februar 2007 — Spanien mod Kommissionen

28.4.2007   
            
            
               DA
            
            
               Den Europæiske Unions Tidende
            
            
               C 95/49
            
         Sag anlagt den 23. februar 2007 — Spanien mod Kommissionen
   (Sag T-60/07)
   (2007/C 95/98)
   Processprog: spansk
   Parter
   
      Sagsøger: Kongeriget Spanien (ved M. Muñoz Pérez)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning 2006/932/EF af 14. december 2006 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, for så vidt angår de i nærværende sag omhandlede udgifter.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Kongeriget Spaniens søgsmål er rettet mod den anfægtede beslutning, for så vidt som denne indeholder en finansiel korrektion i relation til den manglende opfyldelse af miljøkravene ved tilbagekøb af frugt og grøntsager til foder i Comunidad Valenciana i regnskabsårene 2001, 2002 og 2003, på i alt henholdsvis 2 858 447,88 EUR, 4 357 238,89 EUR og 3 679 878,76 EUR.
   Sagsøgeren har til støtte for sine påstande gjort følgende gældende:
   
               —
            
            
               Der foreligger ikke de af Kommissionen hævdede uregelmæssigheder, eftersom bestemmelserne i Comunidad Valenciana i denne sag ikke indebar noget parallelt kredsløb i henseende til bionedbrydning.
            
         
               —
            
            
               Tilsidesættelse af proportionalitetsprincippet ved den tildelte finansielle korrektion, for så vidt som Kommissionen på den ene side ikke har bevist omfanget af den finansielle risiko, som de teoretiske uregelmæssigheder har medført for EUGFL, og på den anden side overstiger kontrollen udført af de spanske myndigheder for tilbagekøb af produkter til dyrefoder langt kravene i henhold til fællesskabsretten.
            
         
               —
            
            
               Subsidiært gøres det gældende, at den anvendte finansielle korrektion er delvis mangelfuld.